Die barmhartige Buffritaan
Danie Koch van Mosselbaai, skryf:
Op Vrydag, 12 April ry ek met my motorfiers na Heidelberg om my Buffalo-pêlle daar te ontmoet. Dis die jaarlikse Buffallo Rally.
Nadat my pêlle, dit is nou Pedrie Grobbler en sy vrou Candice, Richo Swart en sy vriendin Sanette Brand en Eddie la Grange met hulle motorfietse arriveer, vertrek ons in die rigting van Mosselbaai.
By Albertinia rek hul bene en ry daarna verder na Mosselbaai.
Met hul aankoms in Mosselbaai is Richo en Sanette nie by die groep nie. Daar word gebel net om uit te vind Richo en Sanette se motorfiets het meganiese probleme. 'n Ander vriend, Brian Meiring kom tot die redding en bied goedgunstelik aan om Richo se fiets met 'n motorfietssleepwa te gaan haal. Met die stukkende fiets terug in Mosselbaai is die meganiese probleem so groot, dat Richo sy seun met hul bakkie en sleepwa uit Kaapstad moes ontbied.
Saterdagoggend met die massarit bied Eddie aan dat Richo en Sanette sy fiets gebruik en hy sal by die Engen-garage in Hartenbos 'n saamrygeleentheid soek.
Eddie word by die Engen-garage afgelaai. Nie te lank daarna, terwyl 'n massa fietse vanaf Hartenbos met die massarit begin, stop 'n persoon met sy motorfiets langs Eddie en sê "spring op". Eddie laat hom nie tweemaal nooi nie en klim op. Dis toe dat die persoon aan Eddie sê hy was nie ernstig met sy "klim maar op" nie.
Eddie vertel hom toe wat gebeur het en die "barmhartige Buffritaan" bied toe weer aan dat Eddie maar saam met hom aan die massarit kan deelneem. Eddie is toe passassier met die hele massarit deur Mosselbaai en die ander woongebiede.
Die barmhartige Buffritaan gaan laai toe vir Eddie af waar hy en die res van die groep vir die naweek tuis was.
Met die aflaai wou Eddie toe weet wat sy weldoener se naam is.
Groot was sy verbasing toe die weldoener hom voorstel as dominee Robert Knobel van die NG Suidgemeente Mosselbaai.